Fra 2010 overgik udgivelsen af ''På sporet af'' til Dansk Jernbane-Klub men stadig med Jan Forslund som redaktør.<ref>''På sporet af 2010'' af Jan Forslund. Dansk Jernbane-Klub, 2010. S. 2-3. {{ISBN|978-87-87050-99-9}}</ref> Dansk Jernbane-Klub udgav i forvejen ''Jernbanen'' som sit medlemsblad, der dermed skulle til at anmelde en af klubbens egne udgivelser. ''På sporet af 2010'' blev således anmeldt af Ole Henningsen, der roste kvaliteten af billederne og den fornuftige pris men syntes, at forfatterne skulle være skarpere i forhold til politikkerne og deres tomme hensigtserklæringer, end de ellers var.<ref>''Boganmeldelser'' af Ole Henningsen. Jernbanen 1/2011, s. 58.</ref> I 2013 overtog Niklas Havresøe jobbet som redaktør.<ref>''På sporet af 2013'' af Niklas Havresøe. Dansk Jernbane-Klub, 2013. S. 3. {{ISBN|978-87-87050-96-8}}</ref> Årets bog blev præsenteret ved en reception på [[Danmarks Jernbanemuseum]], hvor der blev givet eksempler på, hvordan årbogen kunne have set ud, hvis den var udkommet gennem 150 år. Hvor ''På sporet af 2013'' havde en [[IC4]] på forsiden, kunne en hypotetisk ''På sporet af 1963'' for eksempel have haft et af de dengang nye [[lyntog]] [[litra MA]].<ref>Annonce i Jernbanen 6/2013, s. 66.</ref>
Litteratur Historie Foreninger Organisationer Sprog